stanford-oval/wikipedia huggingface dataset:
בטי קופר
מערכות יחסים

חברתה הטוב ביותר של בטי היא ורוניקה לודג', אף על פי ששתיהן מעורבות לעיתים קרובות במשולש אהבה על ליבו של ארצ'י. השתיים אף ציינו בחוברת מסוימת כי ידידותם של ג'אגהד וארצ'י אינה יכולה להשוות את לידידותן. בקווי עלילה רבים, בטי וורוניקה משלבות פעולה או עוזרות זו לזו למרות קנאתה ומרירותה של ורוניקה כלפיה. חבריה האחרים של בטי כוללים את את'ל מאגס, מידג' קלאמפ וננסי וודס, שכולן חולקות אינטרסים משותפים ופעילויות קבוצתיות כגון קניות והשתתפות בקבוצת מעודדות.
לעיתים קרובות, בעיקר בריצות מוקדמות של Archie", בטי פלרטטה עם רג'י מנטל, בעיקר באופן מזדמן. פעם אחת בטי ציינה שלפעמים האופן שבו ארצ'י ורג'י נלחמים עליה, זה נשמע כאילו היא נדבקה במגפה. בקומיקס "החיים עם ארצ'י" המתאר ציר זמן עתידי שבו ארצ'י מתחתן עם ורוניקה, בטי ורגי מתוארים כזוג אוהב ונרמז שהם מתכננים להתחתן.
יחסיה של בטי עם ג'אגהד ג'ונס היו בעיקר יחסי ידידות קרובה, שכן הם בדרך כלל דנו בבעיות שלהם בצורה גלויה יותר אחד עם השנייה; ג'אגהד נהג לספק פרשנות לרגשותיה עבור ארצ'י, ובטי ניסתה להיפטר מגישתו העצלנית של ג'אגהד. לא אחת חבריהם לספסל הלימודים טעו לחשוב שג'אגהד הוא בן זוגה של בטי מכיוון שנראה שהוא דאג לבטי יותר מאשר לבנות אחרות, ובמהלך הקומיקסים, נרמז על קשר רומנטי פוטנציאלי בין השניים, אף על פי שזה מעולם לא מומש. עם זאת, יחסיהם של השניים בסדרת הטלוויזיה "ריברדייל", שונה לגמרי: במהלך העונה הראשונה, באמצע עבודה על פרשת הירצחו של ג'ייסון בלוסום, השניים מתאהבים ומתחילים לנהל קשר רומנטי וניתן להם הכינוי "באג'הד". לאורך הסדרה, מערכת היחסים שלהם נתקלת בקשיים מהסובבים אותם, אך השניים מצליחים להתגבר עליהם.
בסרט "ארצ'י ואיש המערות" מוצגת גרסה קדמונית של בטי בתור אשתו של הגרסה הקדמונית של ג'אגהד.
לפעמים, נראה כי לבטי יש ידידות קרובה עם שריל בלוסום, במיוחד בחוברות הקומיקס שהתמקדו בדמותה של שריל. עם זאת, רוב הזמן, בטי וורוניקה מתייחסות אליה כאיום אל אהבתו של ארצ'י אליהן, ושניהן מתאחדות נגד שריל על מנת להגן על האינטרסים שלהן. במקביל, נראה כי לג'ייסון בלוסום, אחיה התאום של שריל, יש עניין רומנטי אמיתי כלפי בטי, מה שגורם לארצ'י לקנא.
בשנות ה-90 המאוחרות, בטי התחילה לצאת עם אדם צ'ישולם. מצב זה גרם לארצ'י לקנא והוא ריכז את כל תשומת לבו על בטי, והתעלם מוורוניקה, כפי שתמיד עשה כאשר חשב שמישהו אחר עלול לקחת את בטי ממנו. למרות שבאמת, רק לעיתים רחוקות אדם הופיע בקווי עלילות לאחר מכן, ובטי המשיכה להעדיף את ארצ'י.
קריירה

לאורך הופעותיה בקומיקס, בטי שומרת יומן בו היא כותבת באופן יומיומי. בקומיקס "Betty's Diary", מתואר רצונה להיות סופרת מפורסם ביום מן הימים, שאיפה אותה מורתה, גברת גראנדי דואגת לטפח ולעודד. בטי הגישה את עבודותיה למגזינים שונים וחלקם התפרסמו. בקו עלילה מסוים, בטי התחילה להתמחות במגזין אופנה, אך בסופו של דבר גם דגמנה לאותו המגזין. במקביל, היא לוקחת סוגים שונים של קריירות ותעסוקות, כולל עבודה כמכונאית, קריירה נוספת שהיא מעוניינת בה. במספר קווי עלילה היא מוצאת עבודה כעוזרת הוראה בבית הספר היסודי המקומי, והיא ידועה גם בעסקי הבייביסיטר והאפייה שלה.
ביקורת

בשנת 2011, בטי קופר דורגה במקום ה-66 ברשימת "100 הנשים הסקסיות ביותר בקומיקס" שפורסמה ב-"Comics Buyer's Guide" ונכתבה על ידי ברנט פרנקנהוף.
גרסאות אחרות > ג'אגהד: הרעב

ב"ג'אגהד: הרעב", מתגלה שבטי באה משושלת עתיקה של ציידי אנשי-זאב שהיו אחראים לאתר ולצוד את להקת ג'ונס, ושהיא רק התיידדה עם ארצ'י וזייפה את רגשותיה כלפיו במאמץ להתקרב לזאב החדש בריברדייל, ג'אגהד. ארצ'י משכנע אותה לנסות לרפא את ג'אגהד באמצעות חונק-הזאב, מה שבתחילה עובד עד שהתהליך משתבש ומביא למותו של רג'י. עם מותו של רג'י, ג'אגהד עוזב את העיר מפני שהוא יודע שבטי לא תיתן לו הזדמנות שנייה, ובטי יוצאת למצוא אותו בעזרתו של ארצ'י ובת דודתה בו, ובתמיכת דודתה והמטריארכית של משפחת קופר, אלנה.
גרסאות אחרות > החיים עם ארצ'י: חיי הנישואין

בטי מופיעה כדמות ראשית ב"חיים עם ארצ'י: חיי הנישואין". בקשת העלילתית "ארצ'י אוהב את ורוניקה", בטי מנהלת עסק קייטרינג בעוד שבן זוגה, רג'י מנטל, מנהלת חנות תיקונים, ושניהם מככבים בתוכנית ריאליטי המבוססת על חייהם. בקשת העלילתית "ארצ'י אוהב את בטי", בטי היא מורה לאנגלית בתיכון ריברדייל. עם זאת, בשתי הקשתות, בטי עבדה בעבר בניו יורק.
במדיות אחרות > אנימציה

דמותה של בטי קופר הופיעה בתפקיד ראשי ב"המופע של ארצ'י", סדרת קריקטורות משנת 1968 שהופקה על ידי חברת ההפקות "Filmation". בנוסף, בטי גם הופיעה בסדרות ספין-אוף שונות שהופקו באותו פורמט בין השנים 1969–1977 שכללו בין היתר את הסדרות "Archie's TV Funnies" ו-"The U.S. of Archie", ואחרים. בכל אלו, דמותה דובבה על ידי ג'יין ווב.
בטי קופר הופיעה בסדרה "החברים של ארצ'י", עיבוד מחודש של ארצ'י והחבורה. בסדרה זו, בטי תוארה כנערה צעירה בחטיבת הביניים, ודובבה על ידי ליסה קוריסטין.
דמותה של בטי דובבה על ידי המדבבת אמריקה יאנג בסדרה "התעלומות המוזרות של ארצ'י", ובסרט המבוסס עלייה "ארצ'י והאדם הקדמון".
במדיות אחרות > לייב-אקשן

ב-6 במאי 1990, רשת "NBC" שידרה את הסרט "ארצ'י: לריברדייל ושוב בחזרה", סרט טלוויזיה (ולאחר מכן עיבוד קומיקסי) המתרחש 15 שנה לאחר שארצ'י וחבריו סיימו את לימודיהם בתיכון ריברדייל. בסרט זה דמותה של בטי גולמה על ידי לורן הולי.
בדרמת הנעורים "ריברדייל", המשודרת ברשת The CW, דמותה של בטי מגולמת על ידי השחקנית לילי ריינהרט. כמו בשאר העיבודים, גם בגרסה זו בטי מאוהבת בחשאי בארצ'י ואף בתחילה מנהלת תחרות על ליבו מול ורוניקה, אך בניגוד לשאר העיבודים, היא מתאהבת בהמשך בג'אגהד והשניים מפתחים קשר רומנטי, והיא נשארת חברתו הטובה של ארצ'י במקום. בנוסף, בעיבוד זה, בטי מסתירה אישיות יותר אפלה והרסנית בתוכה.
הערות שוליים

↑  "Obituary: Rosemary Rice Merrell, 87, started in TV and radio". New Canaan Advertiser. 2012-08-21. Retrieved 2012-08-26.
↑  "Betty Cooper". archiecomics.com. Retrieved February 17, 2019.
↑  Gustines, George Gene. "At 94, the Real Betty Doesn’t Regret Dumping a Creator of Archie", "The New York Times (October 1, 2015), accessed October 8, 2015.
↑  Frankenhoff, Brent (2011). Comics Buyer's Guide Presents: 100 Sexiest Women in Comics. Krause Publications. p. 44. ISBN 1-4402-2988-0.
↑  Andreeva, Nellie (February 9, 2016). "'Riverdale' Archie Comics CW Pilot Casts Its Betty Cooper & Jughead Jones". Deadline.
| --- | --- |
בקרת זהויות :  NLI: 987007597612105171  LCCN: n2018069554   WorldCat (עם LCCN): n2018-069554 
דמותה של בטי קופר בגילומה של לילי ריינהרט.
בסה קביה

מועדון כדורגל בסה קביה הוא מועדון כדורגל מהעיר קביה שבאלבניה. נכון לעונת 2020/2021 המועדון משחק בליגה האלבנית השנייה.
היסטוריה

המועדון נוסד בשנת 1925 ושיחק לראשונה בליגה הראשונה באלבניה בשנת 1933. המועדון שיחק ברציפות בליגה הראשונה עד שנת 1939. המועדון ירד לליגה השנייה וחזר לליגה הראשונה בעונת 1945/1946. המועדון שיחק לסירוגין בליגה הראשונה ובליגה השנייה עד שנת 1959. משנת 1959 המועדון שיחק ברציפות בליגה הראשונה עד עונת 1976/1977 .
בעונות 1961, 1962/1963, 1970/1971, 1971/1972 הגיע לגמר הגביע האלבני והפסיד לקבוצות פרטיזן טירנה, קיי אף טירנה, דינמו טירנה ווולאזניה שקודרה בהתאמה. בעקבות הגעתו לגמר הגביע בעונת 1971/1972 העפיל בפעם הראשונה למפעלים האירופאיים במסגרת גביע אירופה למחזיקות גביע בעונת 1972/1973. בסיבוב הראשון ניצח את קבוצת פרמאד אמיגר מדנמרק. בשמינית הגמר הפסיד לקבוצת היברניאן מסקוטלנד והודח מהטורניר.
בסוף עונת 1976/1977 ירד לליגה השנייה. המועדון שיחק שנתיים בליגה השנייה ועלה לליגה הראשונה. בעונת 1980/1981 הגיע לגמר הגביע האלבני והפסיד לקבוצת וולאזניה שקודרה. המועדון שיחק ברציפות בליגה הראשונה מעונת 1978/1979 ועד עונת 1984/1985 שבסופה ירד לליגה השנייה. המועדון שיחק שנתיים בליגה השנייה ועלה לליגה הראשונה.
המועדון שיחק ברציפות בליגה הראשונה מעונת 1986/1987 ועד עונת 1998/1999. בעונת 1991/1992 הגיע לגמר הגביע האלבני והפסיד לקבוצת אלבסני. בסוף עונת 1998/1999 ירד לליגה השנייה. המועדון שיחק לסירוגין בליגה השנייה ובליגה הראשונה עד עונת 2005/2006. מעונת 2005/2006 ועד עונת 2010/2011 שיחק ברציפות בליגה הראשונה. בעונת 2006/2007 זכה בפעם הראשונה בגביע האלבני כשניצח במשחק הגמר את קבוצת טאוטה דורס.
בעקבות הגעתו לגמר הגביע בעונת 2006/2007 העפיל בפעם הראשונה לגביע אופ"א בעונת 2007/2008. בסיבוב המוקדמות הראשון ניצח את קבוצת בז'ניה מסרביה. בסיבוב המוקדמות השני הפסיד לקבוצת ליטקס לובץ' מבולגריה והודח מהטורניר. בסוף העונה סיים את הליגה במקום השלישי והעפיל בפעם היחידה לגביע האינטרטוטו בעונת 2008/2009. בסיבוב הראשון ניצח את קבוצת אתניקוס אחנס מקפריסין. בסיבוב השני הפסיד לקבוצת גראסהופרס ציריך משווייץ והודח מהטורניר.
בעונת 2009/2010 זכה בפעם השנייה בגביע האלבני כשניצח במשחק הגמר את קבוצת וולאזניה שקודרה. בסוף העונה סיים את הליגה במקום השני והעפיל לליגה האירופית בעונת 2010/2011. בסיבוב המוקדמות השני הפסיד לקבוצת אולימפיאקוס מיוון והודח מהטורניר. בסוף העונה ירד לליגה השנייה. המועדון שיחק עונה אחת בליגה השנייה ועלה לליגה הראשונה. המועדון שיחק בליגת העל האלבנית מעונת 2012/2013 ועד עונת 2013/2014 שבסופה ירד לליגה האלבנית השנייה.
תארים

הגביע האלבני: (2)
(2007, 2010,)
הישגים באירופה

גביע אירופה למחזיקות גביע :
שמינית גמר (1): 1972/1973
שחקנים בולטים

אלבניה רנאטו אראפי
קוסובו שפטים באבאי
אלבניה סוקול סיקלשי
אלבניה פאולין דמבי
אלבניה אנדי לילה
אלבניה ארטיון פוצ'י
אתאיזם יהודי

זיגמונד פרויד, אתאיסט יהודי נודע
אתאיזם יהודי הוא אתאיזם בקרב יהודים. מאחר שהמונח "יהודי" מציין גם מוצא אתני ותרבות (ולא רק דת), המונח "אתאיזם יהודי" איננו אוקסימורון.
אתאיזם מאורגן בקרב יהודים במאה ה-20

ארגונים יהודיים בהם הייתה נוכחות נרחבת של בעלי גישה אתאיסטית וחילונית היו למשל הבונד הסוציאליסטי בפולין וברוסיה, שלפני ואחרי 1917 נקט רשמית במצע אשר לא שלל את זכותו של חבר תנועה לשמור מצוות וכדומה. במאה ה-20 התפתחה גם בארצות הברית גישה של יהדות חילונית-הומניסטית, שקיבלה ביטוי בספרות, בתיאטרון ומאוחר יותר בקולנוע. באופן דומה אם כי בהקשר שונה למדי, פעלו בברית המועצות אינטלקטואלים יהודים שטיפחו בהמשך למסורת 'הבונד' (שאחרי עליית סטלין לשלטון הפך לא-חוקי), תרבות יידיש סובייטית. בשונה מאנשי 'הבונד' לפני 1917, וממקביליהם בארצות הברית או בארצות חופשיות אחרות (כמו ארגנטינה), שם האתאיזם היהודי היה עוד ביטוי לחופש המצפון, הנה תחת שלטון סטלין שכלל בין השאר מוסדות טוטליטריים כמו הייבסקציה, לאתאיזם היהודי היה תפקיד של חתירה ממוסדת ובסופו של דבר אלימה כנגד הזהות הלאומית היהודית. אמנם האינטלקטואלים היהודים הסובייטים היו חדורים רוח אתאיסטית שעלתה בקנה אחד עם האידאולוגיה הבולשביקית, אך כל זה לא מנע את רצח הסופרים היהודיים ב-1952.
אתאיזם בישראל

נכון ל-2005, בין 15% ל-37% מהאוכלוסייה בישראל הגדירו עצמם כאתאיסטים, כאגנוסטים, או כלא-מאמינים באלוהים. לפי סקר של עיתון הארץ מספטמבר 2015, 25% מאזרחי ישראל היהודים הגדירו עצמם כלא מאמינים באלוהים.
נושא האתאיזם שימש גם כנושא מרכזי בכתבי עת יהודים מסוימים וביניהם כתב העת הישראלי אפיקורוס וכתב העת היידי-סובייטי דער אפיקוירעס.
בתנועה הציונית

רבים ממנהיגי התנועה הציונית תפסו עצמם כפועלים שלא על בסיס אמונה באלוהים, בוודאי לא באלוהים 'הקלאסי' שלפי היהדות המסורתית, ברא את העולם, התגלה בסיני והוא נוקט בהשגחה פרטית או לכל הפחות כללית. תפיסה זו לא בהכרח סתרה את מנהגם של אחדים מהם לקיים מצוות, בדרך כלל על בסיס של שותפות תרבותית. יוצא דופן בולט מבחינה זו הוא אהרן דוד גורדון שעל בסיס תפיסות רליגיוזיות, כלומר תפיסות המייחסות חשיבות עליונה לקשרים רוחניים בין האדם לבין הכוח העליון שברא את הטבע, הקפיד לקיים מצוות לא תעשה.
חוזה המדינה בנימין זאב הרצל הצהיר כי "האופן שאני רואה את אלוהים הוא שפינוזיסטי, והוא גם דומה לפילוסופיה של הטבע של המוניסטים. אלה שהמהות השפינוזיסטית היא בשבילי רפה מדי והאתר הלא-נתפס של המוניסטים הוא זוהר ומרחף מדי. ואולם אני יכול לדמות לעצמי רצון הנוכח תמיד, שהרי אני רואה שהוא פועל  באי אלה תופעות. אני רואה אותו כפי שאני רואה את פעולת השריר".
ראו גם

אתאיסטים יהודים
מיהו יהודי
אפיקורוס (כתב עת)
דער אפיקוירעס
לקריאה נוספת

יעקב מלכין, במה מאמינים יהודים חילוניים?, רעננה: ספרית פועלים, תש"ס (2000), מסת"ב 965-04-2405-9
יעקב מלכין, יהדות ללא אל: יהדות כתרבות ותנ"ך כספרות, ירושלים: כתר, 2003, מסת"ב 965-07-1205-4
הערות שוליים

↑  "The Largest Atheist / Agnostic Populations". adherents.com (באנגלית). 2005-03-27. אורכב מ-המקור ב-2009-08-22. נבדק ב-2017-06-23.
↑   יאיר אטינגר, יש אלוהים ויש אלוהים: במה מאמינים 76% מהישראלים, באתר הארץ, 14 בספטמבר 2015
↑  ארתור כהן ופול מנדס פלור (עורכים), לקסיקון התרבות היהודית בזמננו, תל אביב, עם עובד 1994
↑  בנימין זאב הרצל, תרגום: יוסף ונקרט, עניין היהודים: ספרי יומן 1895–1904, כרך א: 1895–1898, ירושלים: מוסד ביאליק, תשנ"ח, 1997, עמ' 225, מסת"ב 965-342-691-5
| אי-דת |
| --- | --- | --- |
| אתאיזם | אתאיזם מדיני • אתאיזם שלילי וחיובי • אתאיזם אגנוסטי • אתאיזם יהודי • אנטי-תאיזם • דמוגרפיה |  |
| אגנוסטיות | תאיזם אגנוסטי • אתאיזם אגנוסטי |  |
| נונתאיזם | אנטי-תאיזם • הומניזם חילוני • אפתאיזם • פוסט-תאיזם • דאיזם • אנטי-דתיוּת |  |
| דת פארודית | מפלצת הספגטי המעופפת • החד-קרן הוורודה הבלתי נראית • יום חמישי האחרון • קנקן התה של ראסל |  |
רשימת מדינות לפי אי-דת
ערך זה הוא קצרמרבנושא יהדות. אתם מוזמנים לתרום לוויקיפדיה ו.
כתב-העת "אפיקוירעס". הכיתוב, באורתוגרפיה האל-עברית של היידיש הסובייטית, הוא "תורה היא הסחורה הטובה ביותר."
אפיקורוס 1 - שער קדמי
בלפריטיס

| --- | --- |

 תחום:  רפואת עיניים 
 תסמינים:  דלקת 
 טיפול:  natamycin  valinegramicidin a  אזיתרומיצין  natamycin 
 קישורים ומאגרי מידע
 eMedicine:  1211763 
 MeSH:  D001762
 
עפעפיים נפוחים ואדומים ואדמומיות בגלגל העין, מסימני הבלפריטיס
בְּלֶפָרִיטִיס היא דלקת עפעפיים נפוצה, לעיתים קרובות כרונית, הנגרמת כתוצאה מתפקוד לקוי של בלוטות שומן זעירות בעפעף. הדלקת מתבטאת בנפיחות, גרוד, כאב ואדמומיות של האזור המודלק. לעיתים קרובות המחלה מופיעה בקו הריסים.
לבלפריטיס מספר גורמים, היכולים לפעול יחדיו או לגרום למחלה בנפרד. השכיחים שבהם הם חסימה של בלוטות השומן, כך שחיידקים המתרבים בהן אינם מופרשים, זיהום חיידקי ואלרגיה. סביבה יבשה ועתירת אבק מחריפה את המצב, כמו גם הגיינה לא מספקת של העיניים.
גורם הזיהום עשוי להיות נגיפי (למשל נגיף ה-VZV שגורם לשלבקת חוגרת), פטרייתי (למשל פטריות מסוג Malassezia שגורמות לסבוריאה דרמטיטיס), חיידקי (למשל מסוג Staphylococcus) או אף טפילי.
לעיתים בלפריטיס נרפאת ללא טיפול, בפרט עם הקפדה על הגיינת העין, אך ברוב המקרים הדלקת מחריפה, ולעיתים מלווה בהפרשה מוגלתית המטשטשת את הראייה או בנפיחות כה רבה בעפעף שהמצב מתדרדר עד עיוורון חלקי אם לא ננקט טיפול מתאים. למעט מקרים חמורים שהטיפול בהם מוזנח, לא נגרם נזק לטווח ארוך.
תסמונות

הסימנים הבאים עשויים להופיע:
עיניים דומעות
עיניים אדומות
עפעפיים אדומים או נפוחים
קרום תחת העפעף או על קו הריסים, הקיים בדרך כלל אחר יקיצה משינה
עפעפיים דביקים
גרד בעפעפיים
קשקשים על עור העפעף
תחושה של צריבה, או של גוף זר, או של חול תחת העפעף
עפעפיים שומניים
מצמוץ תכוף
רגישות לאור
צמיחת ריסים לתוך עור העפעף
נשירת ריסים
הפרשות על גלגל העין, מלוות בטשטוש ראייה.
סיבוכים ותוצאות

בלפריטיס היא הגורם הנפוץ ביותר לעיניים יבשות.
במקרה שהדלקת אינה מטופלת בהקדם עשויה להיגרם צלקת בעפעף, זיהום ונפיחות משמעותית עד סגירה של העין, אדמומיות כרונית של גלגל העין, ואף דלקת בקרנית העין (קרטיטיס). במקרים חמורים עשויים להיווצר כיבים מכאיבים שמסרבים להירפא ועשויים לדמם.
טיפול

בלפריטיס היא לעיתים קרובות כרונית וקשה לטיפול. נדיר שהמחלה נעלמת לבלי שוב, והתפרצויות חוזרות שכיחות מאד.
טיפול בחימום ולחיצה משיג תוצאות טובות בדרך כלל בהפגת התסמינים, אך אינו מונע התפרצויות חוזרות. מומלץ להניח גוף חם (למעשה ממליצים על ביצה שזה עתה בושלה, בשל משקלה, צורתה ויכולת ספיחת הנוזלים והשומנים של קליפת הביצה) עם ממחטת נייר תחתיה על העפעף למשך רבע שעה לפחות, פעמיים או שלוש פעמים ביום עד להעלמות הנפיחות. במקרה של בלפריטיס בשני העפעפיים בכל עין, הטיפול גוזל זמן רב, עד שלוש שעות מדי יום. טיפול זה ממריץ את זרימת הדם בעפעפיים, מרכך את הפקק השומני החוסם את בלוטות השומן, סוחט את הזיהום שנשטף בפעולה הטבעית של הדמעות ולמעשה מסייע למנגנון הטבעי של הגוף לטיפול בדלקת לפעול את פעולתו כראוי.
מומלץ לנקות את גלגל העין באופן סדיר, ובפרט תחת העפעפיים. שיגרת ניקיון זו, על אף שהיא תובענית, עשויה למנוע התפרצויות חוזרות. יש ליטול ידיים במים ובסבון טרם הניקוי. על הניקוי להתבצע עם שמפו עדין (כגון שמפו אלדמע לתינוקות) שמדולל במים חמימים, אך לא חמים ממש, ולשטוף בתמיסה זו את גלגל העין, כולל הרמת העפעפיים ושטיפה תחתם.
טיפול באנטיביוטיקה תחת העפעף עשוי להקל על התסמינים בחלק מהמקרים, אך לא בכולם, וכך גם טיפול בקורטיקו-סטרואידים.
טיפול בדמעות מלאכותיות, הניתנות ללא מרשם, מקל על היובש בעיניים.
במקרה של בלפריטיס בשל טפיל מסוג דמודקס, ניתן לטפל על ידי שמן עץ התה. יש להשתמש בתכשיר המיועד ספציפית לטיפול בעין. כמו כן, נטילה של אנטיביוטיקה מקומית ומערכתית, שימוש בקומפרס חם, וכן שמירה קפדנית של היגיינת שולי העפעפיים יכולה לתרום להקלה בתסמינים. עם זאת, מדובר בדלקת כרונית ועמידה, מה שמציב אתגר לטיפול בה.
במקרה של כיב במצב חמור ייתכן ניתוח שבו מוסרות בלוטות השומן הנגועות. הניתוח אינו מונע התפרצויות חוזרות.
ראו גם

שעורה (דלקת)
הערות שוליים

1 2 3 4 5  Blepharitis Definition - Diseases and Conditions - Mayo Clinic
1 2 3 4 5 6 7  Blepharitis: Symptoms, Treatment, and Prevention
1 2 3 4  Medscape: Medscape Access
1 2  Jingbo Liu, Hosam Sheha, and C.G. Tsenga. Curr Opin Allergy Clin Immunol. 2010 October; 10(5): 505–510.
1 2 3 4 5 6 7 8 9 10 11 12 13  Blepharitis Symptoms - Diseases and Conditions - Mayo Clinic
↑  Blepharitis Complications - Diseases and Conditions - Mayo Clinic
↑  Medscape: Medscape Access
↑  Frank J. Weinstock. "Eyelid Inflammation Symptoms". emedicinehealth.com. נבדק ב-21 בדצמבר 2012. {{cite web}}:  (עזרה)
1 2  Blepharitis Treatments and drugs - Diseases and Conditions - Mayo Clinic
↑  Igor Kaiserman, Gilad Rabina, Michael Mimouni, Naava B. Sadi Optom, The Effect of Therapeutic Meibomian Glands Expression on Evaporative Dry Eye: A Prospective Randomized Controlled Trial, Current Eye Research, 2020-06-30 doi: 10.1080/02713683.2020.1789663
↑  בהמלצת ד"ר אורי מרמור, מומחה ברפואת עיניים, 2002
1 2  Lindsey K, Matsumara S, Hatel E, Akpek EK (2012). "Interventions for chronic blepharitis". Cochrane Database Syst Rev. 5: CD00556. doi:10.1002/14651858.CD00556.pub2. PMID 22592706.{{cite journal}}:  תחזוקה - ציטוט: multiple names: authors list (link)
↑  איתן לבני ואחרים, הימצאות הטפיל דמודקס (Demodex) במטופלים בישראל הלוקים בדלקת עפעפיים כרונית לעומת קבוצת בקרה, הרפואה 158 חוברת 2, 2019, עמ' 87-90
↑  איתי לביא, טפיל הדמודקס (Demodex) ודלקת עפעפיים כרונית, הרפואה 158, 2019, עמ' 112-114
↑  יפית כהן, העיניים יבשות או מגרדות? יכול להיות שאתם סובלים מדמודקס, באתר BEOK, ‏2023
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'אבאן אל-כורדי

ג'אבאן אל-כורדי (בערבית: جابان الکردي), הידוע גם כג'אבאן צחאבי (جابان صحابي) וגם כג'אבאן אבו מימון (جابان أبو ميمون), היה מהצחאבה של מוחמד.
בשנת 18 להִג'רה, שב אל-כורדי לכורדיסטן על מנת ללמד את האסלאם במולדתו.
אבן חג'ר אל-עסקלאני, מצטט בספרו "אלאצאבה פי תמייז אלצחאבה" (الإصابة في تمييز الصحابة) עשרה חדית'ים אשר נמסרו על ידי ג'אבאן אל-כורדי.
בנו של ג'אבאן היה אבו בציר, אחד מהתאבעון.
הערות שוליים

↑  UpClosed, About Jaban al-Kurdi - Biography | UpClosed, upclosed.com (באנגלית)
↑  pirtukweje, Jaban al-Kurdi: The First Muslim Kurd, Pirtûk û Wêje, ‏2018-02-19 (בגרמנית)
בוגור

בוגור (באינדונזית: Kota Bogor) היא עיר במחוז מערב ג'אווה שבאינדונזיה. העיר ממוקמת כ-60 קילומטרים (37 מיל) דרומית לבירה ג'קרטה. בוגור היא העיר ה-6 בגודלה במטרופולין של ג'קרטה וה-14 באינדונזיה כולה. העיר משתרעת על שטח של כ-111.39 קילומטרים רבועים, ואוכלוסייתה מנתה כ-1,043,070 תושבים במפקד האוכלוסין מ-2020. אומדן האוכלוסין בסוף 2023 עמד על כ-1,127,408 תושבים. בוגור היא מרכז כלכלי, מדעי, תרבותי ותיירותי חשוב, כמו כן היא גם אתר נופש הררי.
היסטוריה

האזכור הראשון של התיישבות באזור בוגור מתוארך למאה ה-5. בימי הביניים כבר התגוררו באזור זה כ-48,000 תושבים, והוא שימש כבירת ממלכת סונדה. . בשנת 1579 ההתיישבות המקומית נחרבה במהלך סכסוכים פנים-אינדונזיים.
במחצית השנייה של המאה ה-17 האזור עבר בהדרגה לשליטתה של חברת הודו המזרחית ההולנדית (VOC). המעבר הפורמלי התרחש ב-17 באפריל 1684. במהלך השלטון הקולוניאלי בוגור נקראה כ-Buitenzorg ( "ללא דאגות" בהולנדית) ושימשה כמעון הקיץ של המושל הכללי של איי הודו המזרחיים ההולנדיים. ההולנדים שיקמו את ההתיישבות במקום, והעיר גדלה במהירות בסוף המאה ה-18 ובתחילת המאה ה-19. בשנים 1811–1815 האזור נשלט על ידי האימפריה הבריטית. גן בוטני KEBUN RAYA BOGOR, באינדונזית: "גן גדול בוגור", הוקם בסמוך לעיר בשנת 1817, והיה אחד הגנים הגדולים בעולם במאה ה-19. כיום הוא בתוך העיר.
ב-10 באוקטובר 1834, בוגור ניזוקה קשות מהתפרצות של הר געש.
בשנים 1860–1880 הוקמו בבוגור מוסדות תרבות ומדע, ובהם בית הספר החקלאי הגדול ביותר באינדונזיה, ספרייה עירונית, מוזיאון למדעי הטבע, ביולוגיה, כימיה ומעבדות וטרינריה. עד סוף המאה ה-19 הפכה העיר לאחת הערים המפותחות באינדונזיה.
ב-1904 הפכה בוגור רשמית למרכז המנהלי של הודו המזרחית ההולנדית.
ב-1912 כתב פיתר אנתוני אוונס, מדען מהמוזיאון למדעי הטבע בבוגור, את המאמר המדעי הראשון אודות דרקון קומודו. זה היה גלוי הכח הענק על ידי המדע.
במהלך מלחמת העולם השנייה נכבש כלל האזור על ידי כוחות האימפריה היפנית. הכיבוש נמשך מ-6 במרץ 1942 ועד קיץ 1945.
בימי נשיאות סוקרנו היה בית הנופש שלו בבוגור, ולכבודו פוסלה מפת הזהב PETA EMAS, והוצמדה לקיר שיש שחור. המפה היא תבליט גאוגרפי של השטחים אותם תבע סוקרנו לשלטון אינדונסיה. רק חלק מהתביעות הוגשם.
לאחר שהודח סוקרנו מהנשיאות ב-12 במארס 1967, היה סוקרנו נתון במעצר בית בבית הנופש שלו בבוגור, ושם חי עם משפחתו עד מותו ב-21 ביוני 1970.
דמוגרפיה

לפי המפקד הארצי שנערך ב-2010, בבוגור בתגוררו כ-949,066 אנשים. צפיפות האוכלוסין הממוצעת הייתה כ-8,000 איש לקילומטר רבוע, כשמרכז העיר יותר צפוף מהפריפריה.
רוב האוכלוסייה (93%) הם מוסלמים עם כ-6% נוצרים. עם זאת, ישנן כנסיות נוצריות רבות בעיר, כמו גם קהילות בודהיסטיות (בעיקר בקהילה הסינית) והינדואיסטיות.
כלכלה

כמה מהענפים הכלכליים המשמעותיים בבוגור הם תעשיית הרכב, הכימיקלים והמזון. בנוסף על כך, שטחים בקצה העיר משמשים לחקלאות. במהלך הקולוניזציה ההולנדית ייצרה בוגור בעיקר קפה, גומי ועץ. תעשיית החומרים החלה להתקיים בעיר בסוף המאה ה-19, וייצור מכוניות ומתכת החל בשנות ה-50 של המאה ה-20, במהלך התיעוש של אינדונזיה העצמאית. ההתפתחות הכלכלית המהירה של שנות ה-80 הואטה בעקבות המשבר של שנות ה-90 והתאוששה בתחילת שנות ה-2000; כך שקצב הצמיחה של הכלכלה בבוגור היה 5.78% ב-2002, 6.07% ב-2003 ו-6.02% ב-2009. בסוף 2009, התוצר האזורי הגולמי (GRP) עמד על כ-1.287 מיליארד דולר. למרות הצמיחה הכלכלית, ישנן אוכלוסיות עניות רבות בעיר.
שיא גינס בימי ברקים בשנה

על פי ספר השיאים של גינס משנת 1979 היה ממוצע ימי הברקים בבוגור 316 עד 317 ימי ברקים בשנה. הנתונים בימינו מאשרים שיא גינס של יותר מ 300 ימי סערות ברקים בשנה בבוגור.
הערות שוליים

↑   (אורכב 08.02.2014 בארכיון Wayback Machine) Estimasi Penduduk Menurut Umur Tunggal Dan Jenis Kelamin 2014 Kementerian Kesehatan
↑  Badan Pusat Statistik, Jakarta, 2021.
1 2  Data Dukcapil 2023, נבדק ב-30 בינואר 2024 {{citation}}:  (עזרה)
↑  "Peraturan Daerah Kota Depok nomor 01 tahun 1999" (באינדונזית). Walikota Depok. 1999. ארכיון מ-24 בנובמבר 2020. נבדק ב-21 ביוני 2010. {{cite web}}:  (עזרה)
↑  Sharon E. Kingsland (2005) The evolution of American ecology, 1890–2000, מסת"ב 0-8018-8171-4, p. 30
↑  תמונה נמצאת בערך זה למעלה, מפה: https://www.google.com/maps/place/Kebun+Raya+Bogor/@-6.5976289,106.7995698,15z/data=!4m6!3m5!1s0x2e69c5c412a67abb:0x75f23c6b45a37ee5!8m2!3d-6.5976289!4d106.7995698!16zL20vMDk1cmQ4?entry=ttu
↑  https://www.biodiversitylibrary.org/page/3873564#page/323/mode/1up (באנגלית)
↑  תמונתה: https://djadja.wordpress.com/wp-content/uploads/2013/10/peta-indonesia-emas.jpg
↑  Media, Kompas Cyber (22 בנובמבר 2014). "Ini UMK Jawa Barat 2015". KOMPAS.com. ארכיון מ-9 באפריל 2023. נבדק ב-26 בנובמבר 2021. {{cite web}}:  (עזרה)
↑  https://www.semanticscholar.org/paper/Lightning-density-in-indonesia-is-the-Guinness-book-Berger-Zoro/2eb98cbecdde8100300e8a2468ed2e60c81bf3e4
| --- | --- |
בקרת זהויות :  NLI: 987007564235305171  GND: 4229201-3  LCCN: n79069854  MusicBrainz: 18b048bc-201f-4f70-b1a7-90b8f31ae2de  NKC: ge239891  VIAF: 144233757   WorldCat (עם VIAF): 144233757
בטי אלוור

| --- | --- |

בטי אלוור
 לידה:  23 בנובמבר 1906 ייגבה, אסטוניה 
 פטירה:  19 ביוני 1989 (בגיל 82) טרטו 
 מדינה:  אסטוניה, ברית המועצות 
 מקום קבורה:  Raadi cemetery 
 מקום לימודים:  גימנסיון מינה הרמה, אוניברסיטת טרטו 
 שפות היצירה:  אסטונית, רוסית, גרמנית 
 פרסים והוקרה:  סופר מצטיין של הרפובליקה הסובייטית הסוציאליסטית האסטונית  בפסקה זו רשומה אחת נוספת שטרם תורגמה 
 
אליזבט "בטי" אלוור (באסטונית: Betti Alver;‏ 23 בנובמבר 1906, ייגבה, אסטוניה – 19 ביוני 1989, טרטו, אסטוניה) (משנת 1937, אליזבט טאלוויק, ומשנת 1956 אליזבט לֶפּיק) הייתה משוררת וסופרת אסטונית בולטת. היא שייכת לדור הראשון שהתחנך בבתי הספר של אסטוניה העצמאית.
יצירתה

ראשית יצירתה בכתיבת סיפורת. היא השתייכה לקבוצה קטנה אך רבת השפעה של משוררים אסטוניים בשם Arbujad ("מגידי העתידות"), שכללה גם את ברנרד קאנגרו, אוקו מאסינג, קרסטי מרילאס, מארט ראוד, אוגוסט סאנג, הייטי טאלוויק (בעלה של אלוור) ופאול וידינג.
לאחר מלחמת העולם השנייה אסרו סוכני NKVD את טאלוויק, והוא גורש לסיביר ומת במחנה עבודה שם, בשנת 1947. במשך כשני עשורים לא פרסמה שירה, כמחאה נגד השלטון הסובייטי, אך חזרה לפרסם בשנות ה-60 של המאה ה-20. בתקופה זו פרסמה את קובץ השירים Tähetund. היא אף פרסמה רומנים ותרגומים, בהם תרגום לרומן בחרוזים יבגני אונייגין מאת פושקין.
ביובל המאה להולדתה הוקם מוזיאון מוקדש לחייה וליצירתה במקום הולדתה ייגבה.